Phaedrus

Phaedrus, plenius Gaius Iulius Phaedrus, fuit fabularum scriptor.

 De vita 
Natus est post annum 20 a.Ch.n; et mortuus est circa annum 54 p.Ch.n. Servus oriundus a colonia Romana, quae dicebatur Philippis, in Thracia, ab Octaviano Augusto manu missus est. Romae litteris operam dedit. 123 fabularum Aesopo subiectarum scripsit quinque libros, quibus poeticam Latinam novo auxit genere.

Natus est in regione Thracia quam eo tempore, teste Strabone, 10, p. 722 edit. Amstelodami, 1707. Macedones subiunxerunt. Ipse Phaedrus testatur:
Ego, quem Pierio mater enixa est iugo,
in quo tonanti sancta Mnemosyne Iovi,
Fecunda novies, artium peperit chorum.Prol., lib. III, vv. 17–19.
Nunc autem apud Pausaniam 9.29 Pieria mons esse Thraciae invenitur; qua de causa Thrax fuisse veri simile est. Ibi natus, postquam proelio et Bessos et Thraces C. Octavianus fuderit, in servis spoliorum forsan numerabatur Phaedrus, unde Romam abductus et litteris Latinis eruditus estEpil. Lib. III. vv. 33 et ss.Lib. IV. XXV 33–34.. De prima aetate plura certo pede dici non possunt, namque desunt fontes, veruntamen exstant multa ex eius operibus unde colligi quaedam alia possunt. Benigne fuisse postea exceptum apud Augustum, cuius fuit libertus plane variis ex locis constat. Cum Augustus mortuus esset, in odium Tiberii et maxime Seiani adductus est, cuius calamitatis causa non nisi sua ipsius opera fuerunt quibus iras illorum potentissimorum virorum excitaret. Post autem Tiberii secessum ad insulas Capreas, ubi magis magisque languerat, ingenium forsan prout exsul iit. Ipse Seianus laesus esse creditur ob fabulam Phaedri de ranis conversam ex fabulis Aesopi in qua Tiberium hydrus significat. Vixit usque ad senectutem ut ex multis locis eius operum videre licet, sed minime vero ad Vespasiani Domitianive tempora.

 Opera 

Qua re Phaedrus sese litteris dederat fortasse sit laudis gloriaeque"Ergo, inquit, hic abesto, livor, ne frustra gemas, / quoniam mihi sollemnis debetur gloria." Prol. Lib. III vv. 60–61. cuius rei certus"Particulo, chartis nomen victurum meis, / Latinis dum manebit pretium litteris." Epil. lib. IV, vv. 5–6. eo tempore erat simul atque censurae morum saeculi"Nec aliud quidquam per fabellas quaeritur, / quam corrigatur error ut mortalium." 
Prol., lib. II, vv. 2–3. causa. Quinque fabularum libros conscripsit, quorum duos in Capreis insulis sub Tiberio ediderat. Tertium scripsit honori et meriti Eutychi cuiusdam, qui si idem ac qui esset in aula Caligulae est, iste sine dubio ad imperatoris Caligulae tempus referendus est. Duos reliquos ad Particulonem et Philetum sub Claudio composuit, qui Claudii erant liberti.

 Notae 

 Bibliographia 
 Champlin, Edward. "Phaedrus the Fabulous", The Journal of Roman Studies, Vol. 95, (2005), pp. 97-123. 
 Fabricius, Ioannes Albertus. 1712. Bibliotheca Latina. Hamburgi: Schillerus. liber apud books.google.es, p. 24
 Thorbecke, J. R. 1826. Vita Phaedri ex Phaedro auctore J. G. S. Schwabio, p. 11.

 Nexus externi 

 Index fabularum Phaedri (Italice)
 Fabulae Phaedri
 Fabulae Phaedri (Italiane)

Categoria:Nati saeculo 1 a.C.n.
Categoria:Mortui saeculo 1
Categoria:Auctores Latini antiqui
Categoria:Liberti
Categoria:Scriptores fabularum
Categoria:Scriptores provinciarum Balcanicarum antiquarum